El Consell Social de l'UJI convoca els premis a l'Excel·lència Docent Universitària, a la Iniciativa Emprenedora Estudiantil i a la Investigació



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2022/10/1q/premis-consell-social/&url=/com/noticies/2022/10/1q/premis-consell-social/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2022/10/1q/premis-consell-social/&url=/com/noticies/2022/10/1q/premis-consell-social/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2022/10/1q/premis-consell-social/&url=/com/noticies/2022/10/1q/premis-consell-social/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2022/10/1q/premis-consell-social/&url=/com/noticies/2022/10/1q/premis-consell-social/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## El Consell Social de l'UJI convoca els premis a l'Excel·lència Docent Universitària, a la Iniciativa Emprenedora Estudiantil i a la Investigació

29/09/2022 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ premis-consell-social cartell](/com/noticies/2022/10/1q/premis-consell-social/cartell.jpg)](#)

El Consell Social de la Universitat Jaume I ha convocat la XXIV edició del Premi a la Investigació, la XV edició del Premi a la Iniciativa Emprenedora Estudiantil i la XIV edició del Premi a l'Excel·lència Docent Universitària amb l'objectiu de fomentar la qualitat de l'ensenyament universitari, premiar la iniciativa empresarial i l'esperit emprenedor de l'estudiantat i reconèixer la recerca universitària.

**XXIV Premi a la Investigació**  
El XXIV Premi a la Investigació està plantejat amb l'objectiu d'estimular l'activitat del personal investigador de la Universitat Jaume I i evidenciar la importància de fer arribar els avanços científics a la societat. En aquesta edició, com a novetat, s’estableixen dues modalitats: d’una banda, la modalitat d’Investigació Bàsica reconeix el treball del personal investigador i dels grups d’investigació que es distingeixen per dur a terme una investigació de qualitat. D’altra banda, la modalitat d’Innovació i Transferència del Coneixement reconeixerà el treball realitzat pel personal investigador i els grups d’investigació distingit especialment per la innovació en els sectors econòmics de l’entorn i per la transferència de coneixement a la societat a fi de contribuir al seu progrés i benestar.

Aquest guardó té una dotació de 6.000 euros per a cadascuna de les modalitats i un diploma de reconeixement. Els grups de recerca de la Universitat Jaume I que tinguen una trajectòria investigadora de més de vuit anys poden presentar la seua candidatura a una de les modalitats. A més, també podrà optar al premi el personal investigador que tinga una trajectòria de recerca posterior al doctorat d’almenys dotze anys en l'UJI i una relació estable amb l'organisme. En cas que s’opte per presentar una candidatura individual, la sol·licitud ha d'estar avalada per un departament, institut o per, almenys, 10 professors i professores de la universitat.

El jurat valorarà, entre altres mèrits, les publicacions científiques, els resultats de l'avaluació de l'activitat investigadora, els recursos captats en programes d’investigació competitius, la internacionalització de la investigació, la formació de personal investigador i l’impacte científic i repercussió social de la investigació. En el cas de la modalitat d’Innovació i Transferència del Coneixement, també es valorarà els recursos captats en contractes i convenis en programes de  transferència, les patents o propietat intel·lectual llicenciades i les activitats de divulgació científica i ciència ciutadana, entre d’altres.

**XV Premi a la Iniciativa Emprenedora Estudiantil**  
Amb l'objectiu de fomentar la iniciativa empresarial i l'esperit emprenedor de l'estudiantat i dels titulats i titulades recents de l'UJI, el Consell Social ha convocat una nova edició del Premi a la Iniciativa Emprenedora Estudiantil. Dotat amb 6.000 euros i un diploma acreditatiu, està dirigit a aquell alumnat que estiga matriculat a l’UJI o haja finalitzat en els últims cinc anys acadèmics els estudis de llicenciatura, grau, màster oficial o doctorat i que haja materialitzat un projecte de caràcter empresarial. L'alumnat ha de tenir una participació mínima del 10% del capital social de l'empresa o ser empresari autònom que complisca els requisits.

Es valorarà positivament el caràcter innovador, la diferenciació i l'originalitat del projecte. També es tindrà en compte el grau d'execució real del projecte de caràcter empresarial i el potencial de creixement, així com la viabilitat tècnica, comercial i economicofinancera; els beneficis socials i mediambientals; el nivell d'implicació real dels emprenedors i emprenedores, i el perfil de l'equip emprenedor i el caràcter multidisciplinari.

**XIV Premi a l'Excel·lència Docent Universitària**  
El XIV Premi a l'Excel·lència Docent està plantejat per a fomentar la qualitat de l'ensenyament a la Universitat Jaume I. Es tracta d'un reconeixement dirigit a tot el professorat universitari que tinga una antiguitat d'almenys cinc cursos d'activitat docent i una relació estable amb l'UJI (funcionarial o laboral).

Tot el professorat que complisca els requisits optarà al Premi a l'Excel·lència Docent Universitària sense necessitat de presentar cap candidatura. El professorat premiat serà aquell que aconseguisca la puntuació més alta en el curs 2021-2022 en el model Docentia en cadascun dels centres i que complisca els requisits establerts en les bases.

En aquesta edició, hi haurà un total de quatre premis corresponents al curs acadèmic 2021-2022, un per cada centre: Escola Superior de Tecnologia i Ciències Experimentals, Facultat de Ciències de la Salut, Facultat de Ciències Jurídiques i Econòmiques i Facultat de Ciències Humanes i Socials. Cadascun d'aquests quatre premis està dotat amb 2.000 euros i un diploma.

[Més informació](https://www.uji.es/organs/ocag/csocial/base/premis/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00